Den Vest-Sjællandske Avis, 1824-10-11
Kongen af Frankerige har ophævet Journalernes Censur ved en Forordning af 29de September, som er contrasigneret af Justitsministeren Greven af Peyronnet; denne Forordning har frembragt en almindelig Glæde. Alle Journaler prise og ophøie Kongens Beslutning og nogle af dem have ladet trykke den Kongelige Forordning med udmærket Skrift, og een af dem siger spøgende: at den forundrer sig over hvorledes Censuren har ladet Bekiendtgiørelsen af denne Forordning i Moniteuren passere. Journalerne have endnu ikke gjort nogen Misbrug af den Friehed, som er tilstaaet dem; men have blot betient sig af den til at fortælle om de Udmærkelser, hvormed General Lafavette er bleven modtaget i Nordamerika, som Censuren, Gud veed af hvilken Aarsag, havde forbudt at maatte indrykkes i Aviserne. – Hr. von Chateaubriand har allerede udgivet et nyt Skrift og Censurens Afskaffelse. – Kongen har med megen Naade modtaget det liberale Medlem af de Deputeredes Kammer Hr. Casimir Perrier, ogsaa har Hs. Majestæt sagt ved Jndtoget i Paris: at han var vel tilfreds med sit gode Folk og han skulde bære Omsorg for at det blev tilfreds med ham. – Hs. Majestæt har ved en Forordning af 26de October udnævnet Hertugen af Bordeaux til General-Oberst for Schveitserne, og 5 Adjutanter ere udnævnede til Hertugens Tieneste. – Den afdøde Konges Ligbegiængelse skal have kostet 5 Millioner Franker. –J Lille blev nyelig en Kanoneer dømt til 2 Aars Fængsel fordi han havde raabt Keiseren leve. (Han maae have drømt). – Den nye Politientendant i Madrid har udstædet en meget stræng Circulair Skrivelse angaaende de for liberale Grundsætninger mistænkelige Personer. – Man har gjort den Beregning at skulde det Kongl. Decret bogstaveligen følges om at alle de Personer skulle forlade Madrid, som have gjort Tieneste under National-Militsen, i Constitutionens Tid, saa vilde Madrids Folkemængde synke til 20,000 Personer; derfor er det kun bleven befalet, at de skulle forvises Staden, som offentlig have erklæret deres Hengivenhed for det Constitutionelle System. Flere hundrede Personer have saaledes i de sidste Dage maattet forlade Staden; General Digeon har forgiæves gjort Forbøn for flere af dem og han har begivet sig til Kongen selv for at giøre Forestillinger derimod. Pøbelen vedbliver i forskiellige Egne af Landet at rase paa en frygtelig Maade imod de Constitutionelle. J Staden Cordova er den brudt ind i Fængslerne og skal have myrdet over 20 Personer og i Pampelona har det Franske Militair maattet bringe Roligheden, tilveie. – Journal des Debats siger: at de Spanske Bourbons burde følge de Franske Bourbons Exempel, og opfylde de Løfter, som de have gjort i Aaret 1814 og tilstaae Nationen legitime Frieheder. - Fra Sydamerika har man denne Gang ikke faaet nye Efterretninger af Betydenhed. Bolivar har indbudt General Morillo til at nedsætte sig i Columbien. Han har vægret sig ved at modtage den Gage af 30,000 Dollars, som er bleven ham tilstaaet ved Loven af 23de Juli 1823. – Et nyt Handelsprodukt kommer i Gang fra Columbien; nemlig Pitoyabarken, som angives for at være ligesaa virksom som China Barken. – Den forrige Dronning af Hayti Madame Louise Christophe er ankommen til Frankfurt, ledsaget af sine to Døttre, en Selskabs Dame og nogle Tienere. Den 4de October bleve Provinstal-Stænderne for Mark Brandenburg aabnede i Berlin Hs. Majestæt Kongen tilligemed den Kgl. Famile bivaanede Gudstienesten som i Forveien blev holdet. Den Kongl. Commissarius Over Præsidenten v. Heydebreck aabnede Forsamlingen med en Tale. Stænderne voterede en Takadresse til Kongen. – Den Russiske Ukase hvorved det er forbudt at nogen Jøde maae indvandre i Rusland, er bleven foranlediget af, at man har bemærket i de sidste Aar, et overordentlig Tilvært af dette Folk i de Polske Grændseprovinser Man tæller i de begge Lithauiske og i det hvide Russiske Gouvernements over 1 1/2 Million Jøder, og da man holder disse Mennesker, formedelst deres Skakkerhandel og deres Kroehold at være skadelige for Landets Velfærd, saa vil den Ukase, hvori der befales dem inden i et Aars Forløb at erklære dem for at drive Agerdyrkningen eller ogsaa en Haandtering som hører til Fabrikvæsenet, eller at rømme Riget, blive med Strenghed over holdet.